Vëlospist PC23
D', och nach Bennispist, offiziell Itinéraire cyclable Benni, ass eng vun den 41 Vëlosstrecke vum nationale Reseau zu Lëtzebuerg. Se ass no der Schmuelspuerstreck „Benni“ genannt, déi fréier (1889 - 1948) vun Dikrech op Veiane gefuer ass.

Streck 
Wa se bis fäerdeg ass, féiert d'PC23 vun der Bleesbréck op Bëttel. Se féiert da laanscht oder duerch follgend Uertschaften: Bleesbréck, Selz, Tandel a Furen.

Zanter 2005 besteet just den 2 km laangen Deel vu Bëttel op Furen. Den déifste Punkt (235,65 m) ass zu Bëttel (Gronn) an den héchsten (284,11 m) zu Furen (Fäeschent).

Uschlëss un aner Pisten 
D'Bennispist huet ënnerwee Uschlëss un aner Pisten:

 Pist vun den dräi Flëss (PC3) zu Bëttel,
 Ardennerpist (PC22) zu Furen,

geplangt:

 duerch eng Ënnerféierung: Mëttelsauerpist (PC16) op der Bleesbréck.

Bemierkungen 
Den Deel vun der Bennispist vu Furen bis op d'Bleesbréck konnt nach net realiséiert ginn, well verschidde Proprietäre sech striewen Deeler vun hiren Terrainen dem Staat ze verkafen.

Wann d'Streck bis fäerdeg ass, soll se och duerch de fréiere Furener Eisebunnstunnel féieren, deen 1948 zou gemaacht gouf.

Biller

Um Spaweck 

 D'PC23 op der Websäit vun de Ponts et chaussées
 Iwwersiichtskaart mat de Vëlospisten op der Websäit vu ProVelo

Vëlospisten zu Lëtzebuerg